บาทเปิด 33.99 บาทต่อดอลล่าร์ ทรงตัว
เงินบาทเปิดตลาด 33.99 บาทต่อดอลล่าร์ ทรงตัว มองกรอบวันนี้ 33.95-34.05 รอปัจจัยใหม่
23 มิ.ย. 2560

เงินบาทเปิดตลาด 33.99 บาทต่อดอลล่าร์ ทรงตัว มองกรอบวันนี้ 33.95-34.05 รอปัจจัยใหม่นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 33.99 บาท/ดอลลาร์ ทรงตัวใกล้เคียงกับช่วงปิดตลาดเย็นวานนี้ เนื่องจากยังไม่มีปัจจัยใหม่เข้ามา ขณะที่ตัวเลขยอดขอรับสวัสดิการจากการว่างงานของสหรัฐที่ออกมาเมื่อคืนนี้เพิ่มขึ้นเกินคาด"เช้านี้บาทเปิดตลาดทรงตัว เนื่องจากดอลลาร์แกว่งตัวในกรอบแคบๆ รอปัจจัยใหม่เข้ามา" นักบริหารเงิน กล่าวนักบริหารเงิน ประเมินกรอบเงินบาทในวันนี้ไว้ที่ 33.95-34.05 บาท/ดอลลาร์